Brahui

Brahui er eit dravidisk språk som blir snakka i vestre og sørlege sentrale Pakistan, og i nærliggande område i Afghanistan, Iran og Turkmenistan. Dei viktigaste områda der brahui blir tala er i vest og sør i sentrale Pakistan, rundt byane Kalat og Quetta. Det er det einaste dravidiske språket som har kjerneområde utanfor Sør-India eller Sri Lanka. Ved byrjinga av 2000-talet hadde språket over to millionar talarar.

mini|venstre|Lingvistisk kart over Sør-Asia med dravidiske språk avmerkte. Brahui ligg isolert i nordvest.

Språket blir snakka av brahuifolk. Dei har vore isolerte frå andre dravidisktalande gjennom fleire hundreår, og har opplevd stor påverknad frå andre kulturar. Som resultat har språket mange lånord frå balutsji, sindhi og persisk. Mange talarar er fleirspråklege, og ein god del tidlegare talarar har gått over til å snakka balutsji eller persisk.

Brahui kan skrivast med persisk-arabisk skrift, i nyare tid også med latinske bokstavar, men svært få brahuitalarar er lesekunnige, og under 1 % av dei kan skriva brahui. 

 Kjelder 

 Brahui  ved UCLA
 Brahui ved Ethnologue

Kategori:Dravidiske språk
Kategori:Språk i Pakistan
Kategori:Språk i Afghanistan
Kategori:Språk i Iran
Kategori:Språk i Turkmenistan
Kategori:Einskildspråk